**ZÁPISNICA**

**zo zasadnutia Rodičovskej rady Základnej školy**

**sv. Košických mučeníkov, Čordákova 50, Košice**

**Termín konania:** 26. 9. 2019

**Miesto konania:** Spojená škola sv. Košických mučeníkov, Čordákova 50, 040 23 Košice

**Prítomní :** - podľa prezenčnej listiny

- hosť: p. riaditeľka RNDr. Adriana Bariová

***Program:***

1. Voľba štatutárnych orgánov Rodičovskej rady (ďalej RR)

2. Informácia o stave financií RR

3. Prerokovanie žiadostí o finančné príspevky

4. Rôzne

Zasadnutie Rodičovskej rady otvorila Ing. Mária Vattaiová.

***K bodu 1***

Prebehla voľba štatutárnych orgánov RR pre školský rok 2018/2019. Do výboru RR boli navrhovaní:

* **predseda RR**: Ing. Mária Vattaiová
* **tajomník RR**: p. Mariana Beľanová
* **hospodár RR**: p. Martina Miklušová
* **predseda revíznej komisie**: p. Slávka Hnátová
* **člen revíznej komisie**: p. Zuzana Rychnavská
* **predseda stravovacej komisie**: p. Marta Woloszynová
* **člen stravovacej komisie**: p. Gabriela Dimitrová

Navrhovaní boli prítomnými členmi RR jednohlasne schválení do výboru RR.

***K bodu 2***

Hospodárka RR p. Miklušová podala informácie o stave financií RR k 1. 9. 2019. Bol predložený priebeh čerpania finančných prostriedkov RR v predchádzajúcom školskom roku 2018/2019 s vyčíslením konečného stavu financií RR k 1. 9. 2019.

**Zostatok zo šk. roka 2017/2018 k 1. 9. 2018:** 5 958,11 €

**Príjmy v šk. roku 2018/2019:** 12 573,46 €

**Výdavky v šk. roku 2018/2019:** 8 359,06 €

**Zostatok za šk. rok 2018/2019 k 1. 9. 2019: 10 172,51 €**

**Rozpis príjmov v šk. roku 2018/2019:**

1. Rodičovské príspevky: 6 193,00 €

2. Príjem z 2% z daní: 4 108,44 €

3. Ostatné príjmy 2 272,02 €

(vrátené preplatky z akcií, vklad do pokladne, dar, vrátenie platby za učebnice AJ)

**Spolu príjmy za šk. rok 2018/2019: 12 573,46 €**

**Rozpis výdavkov v šk. roku 2018/2019:**

1. Kultúrne akcie 1 140,14 €

(Imatrikulácia, Mikuláš, Deň detí, karneval, divadelné predstavenie, zápis do 1. ročníka)

2. Doplnenie školského inventáru 3 736,29 €

(nákup učebníc, slovníkov, šatňových skriniek, lavíc, stoličiek, vybavenia

do školskej jedálne a ŠKD)

3. Prezentácia školy 639,20 €

(DOD, časopis Jabĺčko, Čordáčik, Project Educate Slovakia)

4. Vzdelávacie akcie, testovanie žiakov 460,20 €

5. Príspevky na ŠvP, LVK a šk. výlety 509,18 €

6. Ostatné výdavky 1 874,05 €

(poplatky – kolky, vedenie účtu, kvety a knihy na záver šk. roka,

prevody z účtu do pokladne, úhrada stravy súrodenci Jánovci)

**Spolu výdavky v šk. roku 2018/2019: 8 359,06 €**

**Stav v šk. roku 2019/2020 k 1. 9. 2019: 10 172,51 €**

***K bodu 3***

Predsedníčka RR predložila k schváleniu pre školský rok 2019/2020 poskytnutie príspevkov na opakované akcie v priebehu šk. roka:

|  |  |
| --- | --- |
| **VÝDAVKY** | **SUMA v EUR** |
| Uvítanie prvákov do cechu mučeníkov | 70,00 |
| Komparo– testovania žiakov 4r., 6.r., 8. r., 9. r. | 650,00 |
| Reprezentácia školy + školské súťaže (Slávik, Hviezdoslavov Kubín, ANJ olympiáda) | 500,00 |
| Karneval I. a II. stupeň ZŠ | 150,00 |
| Katarínska zábava I. a II. stupeň ZŠ | 50,00 |
| DOD | 50,00 |
| Mikuláš /1,50 € na žiaka (310 žiakov) | 465,00 |
| Deň detí / 1,50 € na žiaka (310 žiakov) | 465,00 |
| Zápis na ZŠ + knihy pre budúcich prvákov | 100,00 |
| Knihy – odmeny na koniec šk. roka I. a II. stupeň ZŠ | 300,00 |
| Výlet 9. ročník / 10,00 € na žiaka | 190,00 |
| Notár - poplatky | 75 ,00 |
| Príspevok na Čordáčik – II. stupeň | 120,00 |
| Príspevok na Jabĺčko – I. stupeň | 50,00 |
| Kytice na záver šk. roka | 30,00 |
| Kolok ŠvP 3. ročník | 50,00 |
| Príspevok na kultúrne podujatia / 2,00 € na žiaka (310 žiakov) | 620,00 |
| Príspevok na činnosť ŠKD / 0,50 € na žiaka | 300,00 |
| **SPOLU** | **4235,00** |

Rodičovská rada **jednohlasne schválila** poskytnutie príspevkov na každoročne opakované akcie a to pre školský rok 2018/2019 vo výške **4235,00 €.**

Pani riaditeľka RNDr. Adriana Bariová predložila rodičovskej rade **žiadosti o poskytnutie nasledujúcich finančných prostriedkov:**

1. Príspevok vo výške **377,10 €** na zakúpenie didaktických pomôcok pre 1. ročník žiada pani učiteľka Korfantová. (ciferníky, pečiatky s geometrickými tvarmi, geodosky, magnetická číselná os, karty k prvouke, ...)

Rodičovská rada **jednohlasne schválila** poskytnutie finančného príspevku.

1. Príspevok vo výške **482,47 €** na zakúpenie didaktických pomôcok pre 2. ročník.

(úžitkové rastliny, výroba chleba a pod.)

Rodičovská rada **jednohlasne schválila** poskytnutie uvedeného finančného príspevku.

1. Príspevok vo výške **100,00 €** na zakúpenie kachonu pre školský zbor žiada pani učiteľka Šoltisová.

Rodičovská rada **jednohlasne schválila** poskytnutie uvedeného finančného príspevku.

1. Príspevok vo výške **222,78 €** na refinancovanie zakúpených farieb, použitých na maľovanie tried na 1. stupni žiada pani zástupkyňa Halčišáková.

Rodičovská rada **jednohlasne schválila** poskytnutie finančného príspevku.

1. Príspevok vo výške **500,00 €** na školský rok pre potreby školskej kaplnky (výdavky – zakúpenie omšového vína, sviec, výzdoby...)

Rodičovská rada schválila finančný príspevok pre potreby školskej kaplnky vo výške **300,00 €** a to v dvoch splátkach počas školského roka. Zároveň navrhuje Rodičovskej rade pri MŠ a Rodičovskej rade pri gymnáziu o dofinancovanie horeuvedenej žiadosti a to obom zložkám po 100,00 €.

***K bodu 4***

Prebehla diskusia k nasledujúcim témam:

1. Rekonštrukcia jedálne – aktuálny stav

V minulom školskom roku sa v zbierke na rekonštrukciu školskej jedálne vyzbieralo 2100,00 €. Jedna rodina darovala pre túto potrebu 1500,00 €. Spolu je našetrených 3600,00 €.

Rekonštrukciu podlahy je možné začať pri sume 7000,00 € (podľa cenovej ponuky).

1. Osveta pre 2 % z daní

Triedny dôverníci sa dohodli, že budú povzbudzovať rodičov na triednych aktívoch k darovaniu 2 % z daní pre školu (vyplnené tlačivá stačí doniesť na sekretariát školy).

1. Neplatenie rodičovského príspevku

Rodičia, ktorí nedokážu platiť rodičovský príspevok kvôli hmotnej núdzi, podajú písomnú žiadosť o oslobodenie.

Ak nie sú v stave hmotnej núdze a z rôznych dôvodov nedokážu platiť príspevok, môžu škole pomôcť podľa dohody, napr. brigádou.

Ak nebude vyplatený príspevok, je možné, že bude dieťa ukrátené o príspevky RR na školské akcie.

1. Výmena okien v telocvični

Okná v telocvični sú v nevyhovujúcom stave. Na pokyn hygieny musia byť vymenené do budúceho školského roka.

1. Prístupová cesta do školy

Ranná dochádzka do školy je z hľadiska dopravnej situácie pred školou veľmi komplikovaná. Dochádza ku kolíziam, dopravným zápcham, nedostatok priestoru na zaparkovanie a vystúpenie detí z áut, nebezpečenstvo pre chodcov – neexistuje chodník ku škole.

Riešenie tohto problému je naďalej v diskusii školy, polície a Miestneho úradu mestskej časti KVP.

Po prerokovaní všetkých bodov programu predsedníčka RR rokovanie ukončila.

V Košiciach dňa 26. 9. 2019 Zapísala: Mgr. Mariana Beľanová